भारतीय पासपोर्ट 80वें स्थान पर, दुनिया में चौथा सबसे कमजोर पासपोर्ट पाकिस्तान का
World's Most Powerful Passport List and  India Passport Ranking; Which country has the most powerful passport सिंगापुर का पासपोर्ट दुनिया का सबसे पावरफुल पासपोर्ट बन गया है। यानी इस देश के नागरिक वीजा के बिना ही 192 देशों में ट्रैवल कर सकते हैं।
सिंगापुर का पासपोर्ट दुनिया का सबसे पावरफुल पासपोर्ट बन गया है। यानी इस देश के नागरिक वीजा के बिना ही 192 देशों में ट्रैवल कर सकते हैं। पासपोर्ट रैंकिंग जारी करने वाले ऑर्गनाइजेशन हेनली एंड पार्टनर्स ने 2023 के लिए हेनली पासपोर्ट इंडेक्स जारी किया है।
रैंकिंग में भारत 80वें स्थान पर जा पहुंचा है। पिछले साल भारत का स्थान 87वां था। भारतीय नागरिक 57 देशों में वीजा फ्री ट्रैवल कर सकते हैं। वहीं, पाकिस्तानी पासपोर्ट की रैंकिंग 100वीं हैं। पाकिस्तानी नागरिक सिर्फ 33 देशों में ही वीजा फ्री ट्रैवल कर सकते हैं।
जापान फिसलकर तीसरे स्थान पर पहुंचा
दूसरे स्थान पर जर्मनी, इटली और स्पेन रहे। यहां के नागरिक बिना वीजा 190 देशों की यात्रा कर सकते हैं। वहीं, पिछले 5 सालों से सबसे पावरफुल पासपोर्ट के पहले पायदान पर बरकार जापान फिसलकर इस साल तीसरे नंबर पर पहुंच गया।
साउथ कोरिया, ऑस्ट्रिया, फिनलैंड, फ्रांस, लक्समबर्ग और स्वीडन भी तीसरे स्थान पर हैं। रैंकिंग में अमेरिका का पासपोर्ट 8वें और ब्रिटेन का पासपोर्ट चौथे स्थान पर है।
कैसे तय होती है रैंकिंग
साल में दो बार यह रैंकिंग जारी की जाती है। पहली बार जनवरी और दूसरे बार जुलाई में इंडेक्स जारी किए जाते हैं। हेनली पासपोर्ट वीजा इंडेक्स की वेबसाइट के मुताबिक- पूरे साल रियलटाइम डेटा अपडेट किया जाता है। वीजा पॉलिसी में बदलाव भी ध्यान में रखे जाते हैं। डेटा इंटरनेशनल ट्रांसपोर्ट एसोसिएशन (IATA) से लिया जाता है।
रैंकिंग इस आधार पर तय की जाती है कि किसी देश का पासपोर्ट होल्डर कितने दूसरे देशों में बिना पूर्व वीजा (prior visa) हासिल किए यात्रा कर सकता है। इसके लिए उसे पहले से वीजा लेने की जरूरत नहीं होगी।
